b'\n_START_ARTICLE_\nMartin Bergvold\n_START_SECTION_\nKarriere\n_START_PARAGRAPH_\nBergvold begyndte at spille fodbold med R\xc3\xb8dovre Boldklub og Boldklubben Avarta. Han flyttede til Kj\xc3\xb8benhavns Boldklub (KB). Bergvold har spillet for forskellige danske landshold. Han vandt i 2000 prisen som \xc3\xa5rets spiller p\xc3\xa5 U/17 landsholdet._NEWLINE_Han fik sin senior debut for FCK i december 2002. Han scorede sit f\xc3\xb8rste m\xc3\xa5l for klubben i marts 2004._NEWLINE_I januar 2007 flyttede han til udlandet for at spille for den italienske klub AS Livorno Calcio. Her spillede han sin f\xc3\xb8rste kamp for klubben, mod Fiorentina den 28. januar 2007. Han fuldf\xc3\xb8rte hele sin kontrakts l\xc3\xa6ngde hos AS Livorno Calcio, hvor han n\xc3\xa5ede at spille 76 kampe, heraf 56 fra start og med 5 m\xc3\xa5l til f\xc3\xb8lge._NEWLINE_Den 7. august 2010 vendte han tilbage til FCK p\xc3\xa5 en fri transfer. Bergvold var dog skadet i lange perioder, og havde vanskeligt ved at opn\xc3\xa5 kampe for FCK, hvorfor han i for\xc3\xa5rss\xc3\xa6sonen 2012 blev udlejet til Lyngby Boldklub. Efter lejeperiodens udl\xc3\xb8b returnerede Bergvold til FCK, men opn\xc3\xa5ede ikke spilletid, hvorefter han ultimo august 2012 blev solgt til Esbjerg.'